== Ægteskab ==
Ved dronning [[Margrete Fredkulla]]s mellemkomst blev Henrik gift med den svenske [[Ingrid Ragnvaldsdatter]], datter af Ragnvald Knaphøved og en ukendt kvinde i [[Gøtaland]]. Dronning Margrete bidrog med en fjerdedel af sine svenske [[gods (større gård)|gods]]er som [[medgift]]; men selv om han allerede havde store godser i Danmark, var Henrik alligevel utilfreds. <ref name=autogeneret1>{{Cite web |url=http://lexopen.dk/biografi/he/Henrik%20Skadelaar.html |title=Henrik Skadelår<!-- Bot genereret titel --> |access-date= 7. maj 2018 |archive-date=29. april 2016 |archive-url=https://web.archive.org/web/20160429034904/http://lexopen.dk/biografi/he/Henrik%20Skadelaar.html |url-status=dead }}</ref> Så ægteskabet var ulykkeligt, og Ingrid forsøgte ved en anledning at flygte, forklædt som en ung mand, men blev afsløret og hentet tilbage. Parret fik fire børn, deriblandt [[Magnus Henriksson]], som senere i kort tid var svensk konge. I juni 1134 blev Ingrid enke; og den norske konge [[Harald Gille]], som ved dansk hjælp var kommet på tronen, tog samme efterår Ingrid med til [[Norge]] og giftede sig med hende. <ref name=autogeneret2>[https://nbl.snl.no/Ingerid_Ragnvaldsdatter Ingerid Ragnvaldsdatter – Norsk biografisk leksikon<!-- Bot genereret titel -->]</ref>
Personbillede_savnes Historie